# Alyssa Milano

Alyssa Milano (Bensonhurst, 19 de desembre de 1972) és una actriu, cantant i activista estatunidenca. Va assolir la fama participant a les sèries de televisió Melrose Place i Charmed, on va interpretar Phoebe Halliwell, una de les protagonistes.

## Biografia

Els seus pares són italoamericans, Tom i Lin Milano, i té un germà menor, en Cory (nascut el 1982), que també és actor. Ella i en Cory es van criar a Staten Island, però la seva família es va mudar a Hollywood quan Alyssa va aconseguir el paper de Samantha Micelli a l'edat de 10 anys. Actualment viu a Los Angeles, Califòrnia.

## Carrera
### Interpretació

Va començar la seva carrera als 8 anys. Havent guanyat una reputació, va aparèixer en publicitat per la televisió i en produccions fora de Broadway. Un dels seus primers papers va ser a l'edat de 10 anys a la sèrie de televisió anomenada "Who's the boss?" amb Tony Danza, Judith Light, Danny Pintauro i Katherine Helmond. Ella interpretava a Samantha Micelli, la filla del personatge de Tony Danza, Tony Micelli.
El 1985, Alyssa va interpretar el paper de la filla de John Matrix, interpretat per Arnold Schwarzenegger a Commando.
Alyssa va treballar com a actriu de televisió en diverses sèries com "Melrose Place", però sobretot, va guanyar molta reputació en el paper protagonista de Phoebe Halliwell a Charmed (1998-2006). En aquest paper va reemplaçar a Lori Room. Tant Alyssa com Holly Marie Combs es van convertir en productores de la sèrie durant la cinquena temporada fins al final.

#### Curiositats

El rostre d'Alyssa va ser el prototip visual per Ariel, la Sireneta, a la pel·lícula de 1989 The Little Mermaid.

### Música

També és una reeixida cantant i artista de gravació, tot i que la seva veritable fama en el món de la música va esdevenir al Japó.

## Interessos personals

Fora de l'actuació, els seus hobbies inclouen la fotografia i el treball humanitari. És ambaixadora nacional d'UNICEF i el 2005 va visitar l'Índia amb aquesta organització. També li agrada la música (sap tocar el piano i la flauta), els tatuatges i passar temps amb els seus gossos.
Es declara liberal i va donar suport a la candidatura presidencial de John Kerry en 2004.
Ha format part de la protecció i prohibició d'imatges i vídeos il·legals de famosos per internet i va col·laborar a la fundació del cercador SafeSearching.com. Va col·laborar en la popularització del moviment #MeToo.
El 2013, va començar a publicar la col·lecció de còmic Hacktivist , el 2019, va llançar la seva saga de llibres infantils Hope i el 2021 va publicar el seu llibre autobiogràfic Sorry Not Sorry.

## Filmografia

* Old Enough (1984)
* Commando (1985)
* El fantasma de Canterville (The Canterville Ghost) (1986)
* Teen Steam (1988)
* Dance 'Til Dawn (1988)
* Crash Course (1988)
* Els bojos del Cannonball 3 (Speed Zone) (1989)
* Little Sister (1991)
* Casualties of Love: The Long Island Lolita Story (1992)
* Conflict of Interest (1992)
* Where the Day Takes You (1992)
* The Webbers (1993)
* Candles in the Dark (1993)
* Embrace of the Vampire (1994)
* Double Dragon (1994)
* Confessions of a Sorority Girl (1994)
* Deadly Sins (1995)
* L'enemiga pública número 1 (Public Enemies) (1995)
* The Surrogate (1995)
* Poison Ivy II: Lily (1995)
* Jimmy Zip (1996)
* Hugo Pool (1996)
* Fear (1996)
* Dies de glòria (Glory Daze) (1996)
* To Brave Alaska (1996)
* Body Count (1997)
* Goldrush: A Real-Life Alaskan Adventure (1998)
* Perseguint un somni (Buying the Cow) (2000)
* Lady and the Tramp II: Scamp's Adventure (2001)
* Diamond Hunters (2001)
* Pots besar la núvia (Kiss The Bride) (2002)
* Dickie Roberts: Former Child Star (2003)
* Jimmy Neutron: Win, Lose and Kaboom (2004)
* Dinotopia: Quest for the Ruby Sunstone (2005)
* The Blue Hour (2007)
* Pathology (2008)
* DC Showcase: The Spectre (2010)
* My Girlfriend's Boyfriend (2010)
* Beverly Hills Chihuahua 2 (2011)
* Hall Pass (2011)
* New Year's Eve (2011)
* Planes (2013)
* Little Italy (2018)

## Discografia

Look In My Heart 3/21/1989 (#1 Japó)
* 1. What A Feeling b/w Waiting For My Star 1989
* 2. Straight To The Top b/w Da Doo Ron Ron 1989
* 3. Look In My Heart b/w You Lied To Me 1989
Alyssa 10/25/1989 (#1 Japó)
* 1. I Had A Dream b/w Can You Feel It 1989
* 2. Happiness b/w Give A Little Kindness 1989
Non-Album Single (#5 Japó)
* 1. I Love When We're Together b/w Step By Step 1989
The Best In The World: Non-Stop Special Remix/Alyssa's Singles 2/21/1990 (#1 Japó / #1 Dance Club)
* 1. The Best In The World b/w Destiny 1990
Locked Inside A Dream 5/21/1991 (#1 Japó)
* 1. New Sensation b/w New Sensation (TV Mix) 1991
* 2. No Secret b/w Your Lips Don't Lie 1991 (només publicat en Itàlia)
Do You See Me? 9/18/1992 (#1 Japó)
* 1. Do You See Me? b/w If Only 1992

## Referències

* 1 2 Roxborough, Scott. «MIPCOM: Alyssa Milano Looks Back on Life of Activism, Urges Women to Stand Together» (en anglès americà), 17-10-2022. [Consulta: 9 març 2025].
* ↑ «Guerra entre las 'Embrujadas': más actrices de la serie acusan a Alyssa Milano del despido de Shannen Doherty» (en castellà). LaVanguardia, 06-02-2024. [Consulta: 9 març 2025].
* ↑ «Alyssa Milano Reveals Inspiration Behind 10-Year-Old Sam on 'Who's the Boss?' as Show Marks 40th Anniversary (Exclusive)» (en anglès). People. [Consulta: 9 març 2025].
* 1 2 Monfort, Carla. «Qué fue de Alyssa Milano, de ser la hija de Arnold Schwarzenegger en 'Commando' y triunfar en 'Embrujadas' a pedirle disculpas a Britney Spears» (en castellà). Espinof, 09-06-2024. [Consulta: 9 març 2025].
* ↑ Phillips, Zoe G. «Alyssa Milano Honors ‘Charmed’ Co-Star Shannen Doherty: “My Condolences to All Who Loved Her”» (en anglès). Hollywod Reporter, 14-07-2024. [Consulta: 9 març 2025].
* ↑ Ojomu, Nola. «Celebrities who inspired the faces of iconic Disney characters». Dailymail, 20-05-2023. [Consulta: 9 març 2025].
* ↑ Bennett, Jessica «Alyssa Milano, Celebrity Activist for the Celebrity Presidential Age» (en anglès). The New York Times, 25-10-2019. ISSN: 0362-4331.
* ↑ Levenson, Eric. «Alyssa Milano explica por qué no denunció el abuso sexual del que fue víctima hace 30 años» (en castellà). CNN, 25-09-2018. [Consulta: 9 març 2025].
* ↑ «'Hacktivist': CW convertirá en serie la novela gráfica de Alyssa Milano» (en castellà). SensaCine, 18-10-2016. [Consulta: 9 març 2025].
* ↑ Milano, Alyssa. Sorry not sorry. New York: Dutton, 2021. ISBN 978-0-593-18329-8.